Ανάπτυξη κινητής εφαρμογής για σύστημα διαχείρισης εγγράφων - Μετατροπή - Migration React Application σε Ionic Application
Creators: name: Τζιβράς, Γεράσιμος
name: Χαυλής, Ευάγγελος
Publisher: name: Πανεπιστήμιο Πελοποννήσου
Year: 2024
Subjects: subject: Ίριδα
subject: React JS
subject: Ionic Framework
subject: Migration
subject: Σύστημα Διαχείρισης Εγγράφων
subject: Ανάπτυξη κινητής εφαρμογής

description: Μ.Δ.Ε. 57
description: Η παρούσα διπλωματική εργασία αναφέρεται στην ανάπτυξη μιας κινητής εφαρμογής που αφορά ένα σύστημα ηλεκτρονικής διαχείρισης εγγράφων. Πιο συγκεκριμένα, μέσω της εφαρμογής θα μπορεί ο κάθε χρήστης να εκτελέσει κάποιες ενέργειες πάνω στα έγγραφα που επιθυμεί, όπως είναι σύνταξη, επεξεργασία, υπογραφή, πρωτοκόλληση και διανομή αυτών. Καθ’ όλη τη διάρκεια ζωής του εγγράφου, θα μπορεί ο χρήστης να ενημερώνεται για την πορεία του, ενώ παράλληλα διατηρείται η ιστορικότητα. Επιπλέον θα μπορεί να αρχειοθετήσει τα έγγραφα του και να τα οργανώσει όπως ο ίδιος επιθυμεί μέσω των εκάστοτε ετικετών. Ακόμα μέσω της εφαρμογής θα μπορεί να δημιουργήσει, να επεξεργαστεί, να δεχθεί και να ολοκληρώσει εργασίες, διευκολύνοντας έτσι το επιτελικό έργο του εκάστοτε οργανισμού. Αξίζει να σημειωθεί ότι η εφαρμογή διαθέτει και ξεχωριστή ενότητα ημερολογίου, με σκοπό να ενημερώνεται ο χρήστης για τη διάρκεια που έχουν οριστεί οι εργασίες που του έχουν ανατεθεί. Στην ενότητα σημαντικών θεμάτων μπορούν να ομαδοποιηθούν έγγραφα και εργασίες που αφορούν ένα συγκεκριμένο θέμα, ενώ μέσω της ενότητας της στοχοθεσίας, γίνεται διαχείριση και παρακολούθηση του εκάστοτε φορέα, οργανισμού, διεύθυνσης, τμήματος. Επιπροσθέτως στην ενότητα του Πρωτοκόλλου μέσω κατάλληλων φίλτρων μπορεί ο κάθε χρήστης να βρει όποιο έγγραφο επιθυμεί και συγκεκριμένες πληροφορίες για αυτό, είτε αφορά εισερχόμενο, είτε εξερχόμενο πρωτόκολλο. Οι ενότητες των αδειών αλλά και αυτή των αντικαταστάσεων αφορά την ύπαρξη συνέχεια στην ομαλή λειτουργία του εκάστοτε φορέα, σε περίπτωση απουσίας του προσωπικού. Μέσω αυτών μπορεί να γίνει μεταβίβαση καθηκόντων σε άλλους υπαλλήλους, αλλά και να ενημερωθεί και να διαχειριστεί ο εκάστοτε προϊστάμενος την απουσία του προσωπικού. Ενώ, η ενότητα των επαφών του οργανισμού, αλλά και επαφών εκτός αυτού, βοηθά στη διατήρηση της καλύτερης επικοινωνίας του οργανισμού τόσο εντός αυτού, αλλά και προς τους έξω από αυτόν. Τέλος, η ενότητα της βιβλιοθήκης λειτουργεί ως ένα μέρος όπου ο χρήστης θα μπορεί να βρει σημαντικά έγγραφα (Νομοθεσίες, Εγκύκλιοι κ.λ.π.). Η παραπάνω εφαρμογή έχει υλοποιηθεί ως μια web εφαρμογή, με το όνομα «Σύστημα Ηλεκτρονικής Διαχείρισης Εγγράφων ΙΡΙΔΑ», και χρησιμοποιείται από πολλούς φορείς του Δημοσίου. Η ανάπτυξη μιας ξεχωριστής εφαρμογής θα μπορέσει να αποφέρει πολλά θετικά όπως είναι: • Ευκολία πρόσβασης: Οι χρήστες προτιμούν συχνά να έχουν πρόσβαση σε υπηρεσίες και πληροφορίες από τα κινητά τους, καθώς αυτό επιτρέπει τη χρήση τους από παντού. • Αλληλεπίδραση με συσκευές: Οι mobile εφαρμογές μπορούν να εκμεταλλευτούν τις δυνατότητες των κινητών συσκευών για να προσφέρουν μια βελτιωμένη εμπειρία χρήστη. • Ειδικές ειδοποιήσεις και ενημερώσεις: Με τις mobile εφαρμογές, μπορούν να αποστέλλονται ειδοποιήσεις στους χρήστες για νέα περιεχόμενα, ενημερώσεις ή ειδικές προσφορές. • Βελτιωμένη απόκριση: Οι mobile εφαρμογές συχνά προσφέρουν γρηγορότερη και πιο απευθείας πρόσβαση στην εφαρμογή και τα δεδομένα, χωρίς την ανάγκη να φορτώνουν μια ιστοσελίδα. • Εξατομίκευση: Οι mobile εφαρμογές επιτρέπουν την εξατομίκευση της εμπειρίας χρήστη, προσφέροντας λειτουργίες και περιεχόμενο που προσαρμόζονται στις ανάγκες κάθε χρήστη. • Αυξημένη προβολή και αναγνωρισιμότητα: Η διάθεση μιας mobile εφαρμογής μπορεί να βελτιώσει την προβολή και την αναγνωρισιμότητα της εφαρμογής.